b'\n_START_ARTICLE_\nAndrejus Baranovas\n_START_PARAGRAPH_\nAndrejus Baranovas (g. 1959 m. rugpj\xc5\xab\xc4\x8dio 24 d. Kostromoje) \xe2\x80\x93 Lietuvos rus\xc5\xb3 literat\xc5\xabros tyrin\xc4\x97tojas, komparatyvistas, habilituotas humanitarini\xc5\xb3 moksl\xc5\xb3 daktaras nuo 2002 m.\n_START_SECTION_\nBiografija\n_START_PARAGRAPH_\n1980 m. baig\xc4\x97 Kostromos universitet\xc4\x85. 1981\xe2\x80\x931984 m. d\xc4\x97st\xc4\x97 Kostromos technologiniame universitete, 1986\xe2\x80\x931987 m. ir 1991\xe2\x80\x931994 m. \xc5\xa0ujos pedagoginiame institute, 1992\xe2\x80\x931994 m. Komparatyvistikos katedros ved\xc4\x97jas. 1994\xe2\x80\x931997 m. Maskvos universiteto filologijos fakulteto Slavistikos katedros habilitantas (polonistikos specialyb\xc4\x97). Nuo 2003 m. Vilniaus pedagoginio universiteto Slavistikos fakulteto Lenk\xc5\xb3 filologijos katedros d\xc4\x97stytojas; nuo 2004 m. docentas.\n_START_SECTION_\nMokslin\xc4\x97 veikla\n_START_PARAGRAPH_\nVeikale \xe2\x80\x9eFiodoras Dostojevskis ir lenk\xc5\xb3 literat\xc5\xabra: Iki 1918 m.\xe2\x80\x9c (2001 m.), publikacijose apie ra\xc5\xa1ytoj\xc5\xb3 k\xc5\xabryb\xc4\x85 tyrin\xc4\x97ja rus\xc5\xb3 ir lenk\xc5\xb3 literat\xc5\xabr\xc5\xb3 ry\xc5\xa1ius.'